Herbjørn Sørebø

Herbjørn Sørebø (født 25. april 1933 i Fjaler, død 29. mars 2003) var en norsk journalist og forfatter.

Liv og virke 
Sørebø tok videregående utdannelse ved Firda Landsgymnas (nå Firda vidaregåande skule). I 1952 ble han med i redaksjonen for lokalavisen Firdanytt, etablert av Oddvar Gloppestad. Her publiserte Sørebø noen av sine første dikt. Avisen gikk inn 8. juni 1952 etter 13 utgivelser, men Sørebø hadde lagt grunnlaget for journalistkarrieren som startet som redaksjonssekretær i Norsk Barneblad i 1956. Etter det ble han journalist i den kristne dagsavisa Vårt Land. Sørebø ble ansatt i NRK i 1964, først som stortingsmedarbeider, senere sjef for stortingsredaksjonen. Han var først ansatt i NRK-radio og fra 1972 i TV. Han var sjef i Dagsrevyen fra 1988 til 1990. Fra 1990 var han programdirektør i fri stilling. 

Sørebø var i tillegg spaltist i Dag og Tid fra 1975 og til sin død, med over 1300 artikler. På slutten av 1980-tallet var han fast kåsør i Søndagsrevyen. Han ga ut en rekke bøker, både essayistikk, humorbøker, kriminalromaner, noveller og kåserier. Han var også medforfatter av tegneserien Truls og Guri i Norsk Barneblad.

Sørebø skrev sangtekster, blant annet «Skål for kona mi» (melodi: John D. Loudermilk, svensk tekst: Cornelis Vreeswijk), «Per Olsson» (melodi: Cornelis Vreeswijk) (Nor-Disc NOR 110),  «Håpet fra Møre» (melodi: Thore Skogmann) (Nor-Disc NOR 114) samt «Hello Dolly» (melodi: Jerry Herman) (Nor-Disc NOR 137). De tre første sangene ble spilt inn av Ivar Medaas i 1965, den fjerde og siste i 1966.

Han er blitt omtalt som «den fremste nynorske mediemannen i sin generasjon» og hadde en rekke verv innen målbevegelsen og norsk språkrøkt. Han var medlem av Norsk språkråd, styreleder i Nynorsk Pressekontor, styremedlem i Det norske teatret og formann i NRKs språkutvalg.

Sørebø pensjonerte seg høsten 2001. Han døde to år senere, i 2003. Samme år ga han ut erindringsboka Medieliv og mottok Kongens fortjenstmedalje i gull.

Bibliografi 
 1970 Minuttdemokratiet – sakprosa
 1971 Slik sprakk koalisjonen – sakprosa
 1972 Bønder spelar ikkje tennis – diktsamling
 1972   Ei natt i september. Med Trygve Bratteli gjennom EF-natta – sakprosa 
 1974 Alle reiser er ein omveg heim – reiseskildring
 1975 Mannen med arret – kriminalroman
 1976 Glade glis i Tinget – humor, illustrert av Jan O. Henriksen
 1976 Journalistikk – kursbok
 1977 Blues bak mange blånar – reiseskildring
 1979 Tidleg ein morgon – essays, illustrert av Finn Graff
 1981 Lik i tomt hus – kriminalroman
 1982 Norske smil – humor, illustrert av Audun Hetland
 1982   Nye norske smil – humor, illustrert av Audun Hetland
 1982   Det svarte kjøtet – noveller
 1984 Breie norske smil – humor, illustrert av Audun Hetland
 1985 Glade norske smil – humor, illustrert av Audun Hetland
 1985   Farvel desember – dikt og aforismer, illustrert av Finn Graff
 1986 Friske norske smil – humor, illustrert av Audun Hetland
 1986   Straffespark i lusekofte – essays, illustrert av Inge Grødum
 1986   Viser for ver og vind – illustrert av Herbjørn Skogstad
 1987 Frekke norske smil – humor, illustrert av Audun Hetland
 1987   Tapte jomfruer : spalter
 1988 Blide norske smil – humor, illustrert av Audun Hetland
 1988   I godstolen : kåseri for fleire antenner – kåseri, illustrert av Inge Grødum
 1989 God kveld igjen
 1989   Lune norske smil – humor, illustrert av Audun Hetland
 1990 Alltid på ein søndag – essays, illustrert av Inge Grødum
 1990   Skeive norske smil – humor, illustrert av Audun Hetland
 1991 Sprø norske smil – humor, illustrert av Audun Hetland
 1991   Takk for sist – essays, illustrert av Inge Grødum
 1992 Barske norske smil – humor, illustrert av Audun Hetland
 1992   Høge hopp i fallskjerm – essays, illustrert av Inge Grødum
 1993 Store norske smil : humoristiske høgdepunkt 1982-1992
 1993   Gull og gråstein – essays, illustrert av Inge Grødum
 1994 Fast fisk – essays, illustrert av Inge Grødum
 1995 Livet i Lottoland – essays, illustrert av Inge Grødum
 1995   Norsk humor (Redaktør)
 1996 Søndagspost – kåserier
 1996   Fløytelåt : eit naturlyrisk møte med diktaren Jakob Sande – illustrert av Ludvig Eikaas
 1997 Vers på vegen: hugsedikt frå mange reiser
 1998 Den som går i genser får ikke slipset i sausen – aforismer
 2000 Ein storm frå vest : Jakob Sande, veit eg
 2001 Jens R. – biografi over tegneren Jens R. Nilssen
 2003 Medieliv – erindringsbok

Priser 
 Kringkastingsprisen 1982
 Vinjeprisen 1986
 Kongens fortjenstmedalje i gull 2003

Se også 
 Liste over kjente elever ved Firda videregående skole

Referanser

Eksterne lenker 
 
  Herbjørn Sørebø i NRK Fylkesleksikon Sogn og Fjordane
  NRK: Minneord over Herbjørn Sørebø
  Herbjørn Sørebø i NRK forfatter

NRK-journalister
Norske romanforfattere
Norske krimforfattere
Norske lyrikere
Norske essayister
Norske humorister
Norske sakprosaforfattere
Norske forfattere av reiseskildringer
Norske forfattere av erindringsbøker
Nynorskforkjempere
Kongens fortjenstmedalje i gull
Personer fra Fjaler kommune
Alumni fra Firda videregående skole